आप मुझे यहाँ कितनी देर तक रखेंगी?
बस हमेशा के लिए।
क्या हम यहाँ पूरा दिन बिताने वाले हैं?
जब डैड मेरे बाल काटते हैं तो उसमें बस दस मिनट लगते हैं।
क्या हमने अभी किकिटी किक्स में दो घंटे नहीं बिताए
जहाँ किसी को हर एक जोड़ी जूता पहनकर देखना था?
हाँ, लेकिन वह मज़ेदार था।
बेटा, तुम वैलरी की भावनाओं को ठेस पहुँचा दोगे।
तुम कुछ मैगज़ीन क्यों नहीं देख लेते?
क्योंकि वे लगभग सौ साल पुरानी हैं।
वह ग़लत नहीं है।
वैसे, पीछे हमारी नयी वेंडिंग मशीन रखी है।
मॉम। कृपया?
सिर्फ़ पौष्टिक स्नैक्स।
-बाकी बचे पैसे मुझे वापस दे देना। -तुम्हें बाकी बचे पैसे वापस नहीं मिलेंगे।
नहीं मिलेंगे। हाँ। बिल्कुल नहीं मिलेंगे।
स्नैक्स
हैलो, बच्चे। बाथरूम बस अगले दरवाज़े के पीछे है।
क्या आप ठीक हैं?
अह-हँ। हाँ, बढ़िया। बहुत बढ़िया।
-ठीक है। -मुझे अभी पता चला कि मैं कल
बतौर एक सेलिब्रिटी पर्सनल स्टाइलिस्ट, एक वर्ल्ड टूर पर जा रही हूँ।
यह मेरी ज़िंदगी का सबसे बड़ा मौका है।
यह सुनने में कोई रोने वाली बात तो नहीं लगती है।
जानती हूँ। यह शानदार है। लेकिन...
यह प्रिंसेस है। मैं इसे अपने साथ नहीं ले जा सकती।
इसे विमान में जाना बिल्कुल पसंद नहीं है, और मैं इसे दुनियाभर में घसीटती फिरूँगी।
यह बहुत दुखी हो जाएगी।
तो आप क्या करेंगी?
मेरी बहन।
वह इसे ले जाएगी। लेकिन उसके पास बिल्लियाँ हैं, तो प्रिंसेस को गैराज में रहना पड़ेगा।
और उसका पति हमेशा अपनी मोटरसाइकिलों पर काम करता रहता है,
और इंजन से आवाज़ करता रहता है, और प्रिंसेस के कान बहुत नाज़ुक हैं।
वह सबसे अच्छा नहीं है।
लेकिन वह एक घर है।
मेरे ख़्याल से मैं आपकी मदद कर सकता हूँ।
पपी प्लेस
"प्रिंसेस"
मैं जानती हूँ तुम्हें यह वेंडिंग मशीन से नहीं मिली।
यह प्रिंसेस है, हमारी नयी फ़ॉस्टर पपी।
तुम्हारा बेटा मेरा हीरो है।
इसने कहा यह प्रिंसेस के लिए नया घर ढूँढने में मदद करेगा।
चार्ल्स?
नया कुत्ता लाने से पहले मुझसे और डैड से बात करने का क्या हुआ?
लेकिन प्रिंसेस को वाक़ई हमारी ज़रूरत है।
मैं जानती हूँ मैं बहुत ज़्यादा माँग रही हूँ। लेकिन मैं वादा करती हूँ,
एक बार आप प्रिंसेस को जान जाएँगी, तो यह बहुत प्यारी है।
इसके बस कुछ नियम हैं।
उन्होंने कहा था कुछ नियम हैं। यह तो दस पन्ने हैं।
"सोने के लिए इसे लोरी ज़रूर सुनाई जानी चाहिए।"
कौन सा पपी सिर्फ़ फ़्रेंच बोतल का पानी पीता है?
और किसे दिन में ब्रश किया जाना चाहिए... सौ बार?
ख़ैर, ज़ाहिर है एक प्रिंसेस के शाही आदेश होंगे।
लेकिन यह ज़रूर उनके लायक होगी।
-यह बहुत प्यारी है। -लगता है तुम दोनों के पास काफ़ी काम है।
ख़ैर, दरअसल, चार्ल्स, मैं जब मदद कर पाऊँगी तब करूँगी,
लेकिन मारिया और मेरे पास एक बहुत बड़ा प्राचीन सभ्यताओं का प्रोजेक्ट है
जिस पर हम पूरे हफ़्ते काम करने वाले हैं।
तो...
कोई बात नहीं। मैं कर सकता हूँ।
शुक्रिया। और चिंता मत करो, प्रिंसेस। मैं बीच-बीच में तुम्हें गोद में उठाने आ जाऊँगी।
यहाँ लिखा है कि यह सिर्फ़ एक हल्के अंदाज़ में
उठाये जाना पसंद करती है।
ठीक है। ख़ैर, तुम संभाल सकते हो, चार्ल्स।
ठीक है।
हाँ। मैं जानता हूँ। दोपहर का स्नैक। मैं अभी वापस आता हूँ।
-क्या तुम पोस्टर बोर्ड ले आईं? -हाँ। मैं रेनबो ग्लिटर भी लाई हूँ।
-तुमने हमारी अनुसूची तय कर ली? -हाँ। मैंने ब्रेक का समय भी निकाल लिया
अपनी आंट लिंडा की 30 मिनट वाली कुकी बनाने के लिए।
मुझे एक 20 मिनट वाली विधि मिल गई, तो हम और भी जल्दी काम पर वापस जा सकते हैं।
शानदार। मारिया, हम एक प्रोजेक्ट के लिए मानसिक और भावनात्मक रूप से तैयार हैं।
इसमें अच्छे नंबर मिलने पर,
हम दोनों को एडवांस हिस्ट्री में जगह मिलने की लगभग गारंटी हो जाएगी।
ठीक है, क्लास।
मैंने प्राचीन सभ्यताओं के प्रोजेक्ट के लिए पार्टनरों की सूची तैयार कर ली है।
वेस्ली, तुम हार्पर के साथ काम करोगे।
मारिया, तुम काम करोगी...
थाओ के साथ।
-हेदर और लिंडा, तुम साथ काम करोगी। -क्या?
हम इस साल हर प्रोजेक्ट में साथ रहे हैं।
-उम्मीद है मैं वह ग्लिटर लौटा पाऊँगी। -और आख़िर में, लिज़ी...
तुम जूली के साथ काम करोगी।
ठीक है। क्लास के आख़िरी पाँच मिनट
एक-दूसरे से बात करने और प्रोजेक्ट की चर्चा करने में लगाओ।
मुझे जूडो जूली मिली है?
यह ज़रूर कोई ग़लती होगी। चलो।
देवियों?
मिस न्यूमैन, मैं कल्पना भी नहीं कर सकती आप कितनी व्यस्त होंगी।
मतलब, पूरे दिन पढ़ाना, रात में होमवर्क जाँचना।
इतने सारे स्टूडेंट्स का नाम याद रखना।
देखो।
मैं जानती हूँ तुम दोनों दोबारा पार्टनर बनना चाहती थीं।
लेकिन मैंने सोचा थोड़ा अदल-बदल करने से तुम्हें फायदा हो सकता है।
अरे, मारिया। क्या मैं तुम्हें अपने कुछ आईडिया बता सकती हूँ?
मैंने उन्हें सदी और सभ्यता के हिसाब से रंगों में बाँट रखा है।
गज़ब, ज़रूर।
मतलब, हाँ।
हैलो, जेजे। तो, मैं सोच रही थी कि क्लियोपैट्रा अच्छा टॉपिक रहेगा...
माफ़ करना, लिज़ी। मुझे जाना है।
-मुझे हर रोज़ स्कूल के बाद अभ्यास करना है। -हर रोज़?
हाँ। लेकिन मेरी मॉम उसके बाद मुझे तुम्हारे घर छोड़ सकती हैं
और हम तब काम करेंगे। ठीक है?
इसे उठाया जा सकता है। यह अच्छी बात है।
और इसके बाल नहीं झड़ते हैं। मेरी मॉम को यह अच्छा लगेगा।
लेकिन मुझे नहीं लगता हमारी जोड़ी अच्छी रहेगी।
यह बहुत सजीली लगती है, और मैं एक आम इंसान हूँ।
कोई बात नहीं, रेमी। मैं जानता था यह आसान नहीं होगा।
प्रिंसेस, तुम एक आम कुत्ते की तरह बर्ताव क्यों नहीं कर सकती हो?
वाक़ई? यह इतनी बुरी भी नहीं हो सकती।
यह रहा तुम्हारा खाना, प्रिंसेस,
तुम्हारे ख़ास कटोरे में गरम किया है, बिल्कुल जैसे तुम्हें पसंद है।
देखा? उसने मुझे पकड़ लिया। मैंने उसे ज़्यादा नहीं मसला था।
तुम्हें वाक़ई लगता है उसे फ़र्क पता चलेगा?
वाक़ई? शायद मैंने इसे कम समझा था।
मैं जानता हूँ तुम्हें प्यास लगी है।
-तो वह ख़ास फ़्रेंच पानी कौन सा है? -दोनों ही नहीं हैं।
-यह कमाल की है। -मैंने कहा था।
छियानवे, 97, 98, 99...
मेरी मॉम आ गईं। मुझे जाना है।
एक सौ।
प्रिंसेस, तुम एक क़ाबिल विरोधी हो।
चार्ल्स।
मुझे प्रिंसेस की चिंता हो रही है।
क्या कुछ हुआ है?
नहीं, मुझे बस चिंता है कि कोई उसे नहीं लेना चाहेगा।
एक छोटे से कुत्ते के लिए उस पर बहुत मेहनत करनी पड़ती है, हँ?
हाँ।
चार्ल्स, मैं तुमसे झूठ नहीं बोलूँगा।
बहुत से लोग प्रिंसेस को गोद नहीं लेना चाहेंगे।
-तो मैं कैसे ढूँढूँगा सही... -लेकिन...
-उतने ही लोग होंगे जो गोद लेना चाहेंगे। -वाक़ई?
तुम्हें पता है प्रिंसेस ऐसी क्यों है?
ऐसा इसलिए है क्योंकि ऐंजेला उसे बिगाड़ना और लाड़-प्यार करना पसंद करती थी।
तो तुम्हें बस एक और ऐंजेला ढूँढनी है।
रुकिए। आपने मुझे एक बढ़िया आईडिया दिया है।
मैंने दिया? देखा, मुझे बहुत अच्छा लगता है जब मैं ऐसा करता हूँ।
मेरे ख़्याल से मुझे पता है उसके लिए सबसे अच्छा इंसान कहाँ मिलेगा।
-शुक्रिया, डैड। -मैं हमेशा तुम्हारी मदद के लिए मौजूद हूँ। अरे।
पता है, तुम्हारी मॉम को घर आने में एक घंटा है।
-शार्क क्रॉनिकल्स देखें? -हाँ।
मुझे प्रिंसेस को खाना खाने के बाद टहलाने ले जाना है।
उसे खाना पचाने में मदद मिलती है।
ठीक है।
जेजे, हमारे पास यह करने के लिए बस चार दिन हैं, तो हमें काम पर लग जाना चाहिए।
मैं काम कर रही हूँ।
मैं सोच रही हूँ।
अच्छा। ठीक है, ख़ैर, हमें कम से कम कुछ नोट्स लिखना शुरू करना चाहिए।
माफ़ करना। मुझे स्ट्रेच करना है।
मुझे लगा तुम्हें जूडो के पहले स्ट्रेच करना होता है।
और उसके बाद भी। इससे रिकवरी में मदद मिलती है। यह मेरी रोज़ की दिनचर्या का हिस्सा है।
उठना, स्मूदी पीना, स्कूल जाना, स्ट्रेच करना,
अभ्यास करना, स्नैक खाना, स्ट्रेच करना, डिनर करना, पुश-अप करना, सोना, दोबारा करना।
-ख़ैर, होमवर्क का क्या? -मैं बीच में कर लेती हूँ।
ख़ैर, पता है, मैं भी बहुत प्लान करती हूँ।
मैंने एक अनुसूची बनाई है ताकि हम दोनों रास्ते से भटके नहीं।
हम हर रात एक घंटा मौखिक प्रस्तुति पर काम करेंगे
और एक घंटा लिखित हिस्से पर शोध करने में बिताएँगे।
मुझे नहीं लगता मुझे उस सब की ज़रूरत पड़ेगी।
-जेजे, तुम्हारे डैड आए हैं। -शुक्रिया, श्रीमती पीटरसन।
जेजे, यह प्रोजेक्ट मेरे लिए बहुत महत्वपूर्ण है।
लिज़ी, मैं भी एक अच्छी स्टूडेंट हूँ।
तुम्हें चिंता करने की ज़रूरत नहीं है। कल मिलते हैं। ठीक है?
मतलब, मेरी पहली राज्य चैंपियनशिप में मैं छह साल की थी,
और मैं आठ साल के बच्चों के ख़िलाफ़ मुक़ाबला कर रही थी।
मेरे कोच ने मुझे बहुत सहारा दिया है।
तुम करो।
हैलो, बीएफ़एफ़। तुम क्या बना रही हो?
थाओ रोमन कोलोसियम के एक टू-स्केल मॉडल का ख़ाका लाई थी।
और मारिया को आइसक्रीम स्टिक्स अपसाइकिल करने का बढ़िया आईडिया आया।
बढ़िया।
लगता है तुम्हें डोरिक खंभे में थोड़ा और सहारा चाहिए।
हम जानते हैं, लेकिन वे आयनिक खंभे हैं। डोरिक खंभे नीचे हैं।
सही कहा।
मुझे पता है। तुम लोग सोडा कैन के टैब से छोटे-छोटे ग्लैडिएटर योद्धा बना सकते हो।
बढ़िया आईडिया है। लेकिन दरअसल हम पेपर क्लिप का इस्तेमाल कर रहे हैं।
छोटी ढाल उठाने के लिए छोटी बाँहें बनाना ज़्यादा आसान है।
हाँ, तुम सही हो।
वह वाक़ई बेहतर है।
अरे, थाओ। क्या तुम मुझे और लिज़ी को ज़रा अकेला छोड़ दोगी?
ज़रूर। मैं यह गोंद धोकर आती हूँ।
-जेजे के साथ अच्छा नहीं चल रहा है? -चल ही नहीं रहा है।
हमें अभी काम करना था,
लेकिन अभी उसके जूडो के लिए स्कूल का अख़बार उसका साक्षात्कार ले रहा है।
मुझे यह पूरा प्रोजेक्ट अकेले करना पड़ेगा।
काश मैं यह तुम्हारे साथ कर पाती।
मेरे ख़्याल से उसका साक्षात्कार ख़त्म हो गया।
अगर तुम मेरे साथ काम नहीं करना चाहती, तो कोई बात नहीं।
-जेजे, मेरा वह मतलब नहीं था। -हाँ, वही मतलब था, लिज़ी।
तुम प्रोजेक्ट का अपना हिस्सा ख़त्म करो, और मैं अपना वाला कर लूँगी।
-जेजे, क्या हम कम से कम बात... -समय नहीं है। मुझे जूडो के लिए जाना है।
अब तुम क्या करोगी?
मुझे पता नहीं।
-चलने के लिए तैयार हो? -हाँ।
प्रिंसेस, तुम्हें वह लाड़-प्यार मिलेगा जिसका तुमने सपना देखा होगा।
अफ़सोस की बात है।
मैं उसका सूटकेस उधार लेने वाली थी। चलो।
द स्टाइल शॉप
माफ़ कीजिए। हैलो। मेरा बेटा, चार्ल्स, कुछ कहना चाहता है।
जैसा कि आप में से कुछ लोग जानते हैं, मैं प्रिंसेस के लिए एक अच्छा घर ढूँढने की कोशिश कर रहा हूँ।
उसे अपने बाल ब्रश करवाना और मालिश वगैरह करवाना अच्छा लगता है।
मैं गोद लेने की अर्ज़ियाँ लेकर आया हूँ। उन्हें भरना बहुत आसान है।
नहीं।
कृपया? मैं जानता हूँ आप सब लाड़-प्यार करने में वाक़ई बहुत अच्छी हैं,
और आपको यह करना ज़रूर अच्छा लगता होगा।
इसीलिए आप यहाँ काम करती हैं।
-मैं हैलो कह सकता हूँ? मुझे यॉर्की कुत्ते पसंद हैं। -आपको पसंद हैं?
जब मैं छोटा था, मेरे दादा-दादी के पास दो थे। शर्ली और मिस्टर किनकेड।
वे बस हमेशा खेलना और चूमना चाहते थे।
यह वाली नहीं, लेन। उसके नियमों की सूची एक मील लंबी है।
और अगर उनका पालन नहीं किया, तो बहुत मुसीबत में पड़ जाओगे।
मुझे ऐंजेला पसंद है, लेकिन उसने इसे नकचढ़ी बना दिया है।
लेकिन यह कितनी प्यारी लग रही है।
यह प्यारी है, जब तक इसके नियमों का पालन करोगे।
ऐंजेला इसके दाँत फ़्लॉस करती थी, नाख़ूनों पर नेलपॉलिश लगाती थी...
मैंने सुना वह बस तभी खाती है जब उसे डिनर के लिए आमंत्रित किया जाता है।
यह सच नहीं है।
-लेकिन बाकी सब सच है। -शायद मैंने कुछ ज़्यादा जल्दी हाँ कर दी।
माफ़ करना, दोस्त।
कोई बात नहीं। मैं समझता हूँ।
माफ़ करना।
बेटा, तुमने अपनी पूरी कोशिश की।
चिंता मत करो। तुम इसके लिए सबसे अच्छा घर ढूँढ लोगे।
आपको कैसे पता?
अगर ऐंजेला के दोस्तों को लगता है यह बहुत नकचढ़ी है, तो मुझे नहीं पता कि इसे कौन चाहेगा।
पता है, मैं एक नकचढ़े लड़के को जानती थी
जो अपना ग्रिल्ड चीज़ सैंडविच तभी खाता था जब मैं उसके किनारे काट देती थी।
फिर वह उन किनारों से गाजरों को सैंडविच छूने से रोकने के लिए बाड़ बनाता था।
मुझे लगता था उससे उनका स्वाद बेहतर होता था।
उसके अलावा, तब मैं एक छोटा बच्चा था।
मैं यह कहना चाहती हूँ कि हम सब कुछ चीज़ें किसी ख़ास तरीके से करना पसंद करते हैं।
और पता है क्या?
मुझे किनारे काटना अच्छा लगता था क्योंकि उससे तुम्हें ख़ुशी मिलती थी।
-तुम समझ रहे हो मैं क्या कह रही हूँ? -हाँ।
प्रिंसेस के लिए कोई तो ज़रूर होगा।
लेकिन कौन?
मुझे यक़ीन है इनका स्वाद इस सुगंध जितना ही अच्छा होगा।
आपको जेजे से पूछना पड़ेगा।
यह आंट लिंडा की "मुझे माफ़ कर दो" कुकीज़ हैं जो मैंने उसके लिए बनाई हैं।
तो तुम दोनों में सुलह हो गई।
ख़ैर, पूरी तरह नहीं। मैंने उसे 15 बार फ़ोन किया, तब जाकर उसने आख़िरकार फ़ोन उठाया,
और फिर मैंने उससे यहाँ आने की भीख माँगी।
देखिए, मुझे उसकी भावनाओं को ठेस पहुँचाने के लिए बहुत बुरा लग रहा है।
-उम्मीद है, इनसे बात बन जाएगी। -हम सबसे ग़लतियाँ होती हैं, बेटा।
मुझे गर्व है तुम उन्हें सुधारने की कोशिश कर रही हो,
और किसी के दिल तक रास्ता बनाने के लिए कुकीज़ बढ़िया तरीका है।
और दिमाग़ तक भी। मैंने अतिरिक्त दिमाग़ी शक्ति के लिए इसमें अखरोट डाले हैं।
मुझे यह क्लियोपैट्रा प्रोजेक्ट ठीक समय में ख़त्म करना है।
अखरोट।
डैड!
हैलो, जेजे।
हैलो, जेजे। मैं साथ काम करने के लिए उत्साहित हूँ।
मैंने हमारी पढ़ाई के लिए कुकीज़ बनाई हैं।
और अगर तुम्हें स्ट्रेच वगैरह करने की ज़रूरत है तो वह भी ठीक है।
मैं बस काम करती रहूँगी। क्या यह ठीक है?
मेरे ख़्याल से।
लेकिन मैं इस सप्ताहांत अपने टूर्नामेंट के ख़त्म होने से पहले कुकीज़ नहीं खा सकती।
ठीक है।
लेकिन मुझे अच्छा लगा।
छप्पन, 57, 58...
हैलो, रेमी। मुझे नहीं पता था तुम आने वाले हो।
मैंने सुना लिज़ी जेजे के साथ काम कर रही है,
तो मैंने सोचा मैं यहाँ आकर उससे कुछ सुझाव ले लूँ।
ठीक है।
तुम मेरे जूडोगी का मज़ाक नहीं उड़ा रहे हो। तुम ठीक हो?
नहीं। अगर मुझे प्रिंसेस के लिए कोई घर मिला ही नहीं तो?
मेरे ख़्याल से तुम्हें इसे रखना पड़ेगा और हमेशा के लिए इसका नौकर बने रहना पड़ेगा।
मैं अपने लंच के लिए तैयार हूँ। और किनारे काटना मत भूलना।
-क्या? तुम्हारे खाने में तो किनारे हैं भी नहीं। -काट दो सारे किनारे!
मैंने पुराने समय की याद में किनारे काट दिए।
रेमी, मैं तुम्हारे लिए भी एक बना सकती हूँ। किनारों से साथ या उनके बिना?
शुक्रिया, श्रीमती पी। किनारों के साथ, कृपया। क्या आपके पास टमाटर का सूप है?
-वह बहुत बढ़िया मेल है। -अभी लाती हूँ।
इससे पहले कि प्रिंसेस नाराज़ हो जाए, मुझे उसे ब्रश करना ख़त्म करना होगा।
मेरे ख़्याल से प्रिंसेस ठीक रहेगी, चार्ल्स। आओ, अदला-बदली कर लेते हैं।
मैं ऊपर यहाँ कहीं "क्लियोपैट्रा: योद्धा रानी" लिख दूँगी।
और इन खाली जगहों में कुछ फ़ोटो चिपका दूँगी।
बहुत अच्छा दिख रहा है।
माफ़ करना।
नहीं, कोई बात नहीं। तुम करो। मैं बोर्ड पर काम करती रहूँगी।
दरअसल, आज मैंने अपने स्ट्रेच पहले ख़त्म कर लिए ताकि मैं यह कर सकूँ।
रुको, तुमने यह पूरा पेपर लिखा?
-तुम्हें समय भी कब मिला? -मैंने आज दोपहर में ख़त्म किया।
जब मैंने कल्पना की
कि क्लियोपैट्रा होना कैसा लगता होगा, तो सब जल्दी से मन में आ गया।
तो मैंने उसके नज़रिये से लिखा है।
वह बहुत कम उम्र की थी। मतलब, हमसे बहुत ज़्यादा बड़ी नहीं थी।
जेजे, यह शानदार है।
शुक्रिया।
देखो, मैं जानती हूँ मैं पहले माफ़ी माँग चुकी हूँ, और मैं सच कह रही थी।
लेकिन वह तुम्हें बुरा महसूस करवाने के लिए था।
मुझे इसलिए भी अफ़सोस है कि मैंने सोचा तुम्हें परवाह नहीं है।
मैं चाहे किसी अनुसूची से पढ़ाई नहीं करती हूँ, या तुम उसे जो कुछ भी कहती हो।
लेकिन मैं हमेशा अपना होमवर्क पूरा करती हूँ।
मैं जानती हूँ सब सोचते हैं मुझे सिर्फ़ जूडो की परवाह है।
लेकिन मुझे स्कूल भी पसंद है।
प्रिंसेस, रुको!
-मैंने इसे ग़लत कंबल ओढ़ा दिया था। -मुझे पता नहीं था तुम्हारे पास एक पपी है।
प्रिंसेस हमारी नहीं है।
इसके लिए नया घर मिलने तक हम इसकी देखभाल कर रहे हैं।
तुम कुत्तों की देखभाल करते हो? बहुत अच्छी बात है।
मैंने अभी ही अपने माता-पिता से एक पपी लेने को कहा।
मेरे भाई के कॉलेज जाने से बाद से काफ़ी अकेलापन लगता है।
ख़ैर, चार्ल्स और मैं तुम्हारे लिए एक कुत्ता ढूँढ सकते हैं।
हम कुत्तों को लोगों से मिलाने में काफ़ी अच्छे हैं।
जूडो और तुम्हारी बाकी सब चीज़ों के साथ,
तुम प्रिंसेस जैसे कुत्ते के लिए बहुत व्यस्त हो।
उसके ऊपर बहुत ध्यान पड़ता है। बहुत सारा।
देखो। मैं अपने भाई के आसपास ना होने की कल्पना भी नहीं कर सकती हूँ। ज़रूर मुश्किल होगा।
मेरे ख्याल से इसीलिए मेरी जूडो टीम मेरे परिवार जैसी हो गई है।
लेकिन... माफ़ करना। हमें वापस प्रोजेक्ट पर ध्यान देना चाहिए।
हाँ। तुम सही हो।
हैलो, लिज़ी। हैलो, जेजे।
अगर तुम्हें जूडो के कोई सुझाव चाहिए, तो मैं दूसरे कमरे में हूँ।
-बस यह मत मान लेना कि मुझे सब पता है। -तुम्हें सुझाव चाहिए?
तुम जाओ। मैं यहाँ ख़त्म करती हूँ।
ठीक है, रेमी। मुझे पटको।
-इससे मुझे चोट नहीं लगेगी। -जानता हूँ, लेकिन अगर मुझे चोट लग गई तो?
चलो, रेमी। तुम कर सकते हो।
कोई डर मत रखना।
हाँ। कोई डर नहीं है!
नहीं। मुझे डर है। जो मैं महसूस कर रहा हूँ वह वाक़ई डर है।
सुनो, रेमी।
मैं जानती हूँ यह डरावना है, लेकिन बात यह है: यह सिर्फ़ एक बार डरावना होता है।
उसके बाद, वाक़ई कोई डर नहीं होता है। वादा करती हूँ।
-ठीक है। तैयार हो? -मैं तैयार हूँ।
अब!
-रेमी, वह कमाल का था। -वाक़ई था, है ना?
अब सोचो अगर तुम रोज़ अभ्यास करो तो कितने अच्छे हो जाओगे?
तुम रोज़ अभ्यास करती हो?
सिर्फ़ वही नहीं, वह उठती है, स्मूदी पीती है, स्कूल जाती है, स्ट्रेच करती है,
जूडो अभ्यास करती है, स्नैक खाती है, दोबारा स्ट्रेच करती है, डिनर करती है,
-और फिर सो जाती है। -तुम पुश-अप भूल गईं, हर रात एक सौ।
लेकिन वह कमाल का था।
ठीक है। मेरी बारी।
ओह, गज़ब। मुझे पता ही नहीं चला कितनी देर हो गई है।
आज कपड़े धुलने हैं, और मैं आख़िरी ढेर डालने से पहले घर पहुँचना चाहता हूँ। अलविदा।
क्या तुम वाक़ई हर रोज़ यह सारा काम करती हो?
हाँ। मुझे बहुत पसंद है।
मेरे पास करने को जितना ज़्यादा काम होता है, उसे ख़त्म करने के बाद मुझे उतना ही ज़्यादा अच्छा लगता है।
-सुनने में अजीब है। जानती हूँ। -नहीं। दरअसल, सुनने में अच्छा है।
वाक़ई बहुत अच्छा है।
मेरे डैड आ गए।
ये वाक़ई बहुत अच्छी लग रही हैं। क्या मैं एक कुकी घर ले जा सकती हूँ?
तुम्हारे लिए एक बैग में पैक कर देती हूँ।
क्या तुम प्रिंसेस को एक सेकंड के लिए पकड़ सकती हो?
हल्के अंदाज़ में उठाना।
क्या तुम्हें लोरियाँ गाना पसंद है?
क्लियोपैट्रा
यह शानदार दिख रहा है।
अगले साल हमें एडवांस हिस्ट्री में बहुत आराम से दाख़िला मिल जाएगा।
बिल्कुल।
-अंदर मिलती हूँ। -ठीक है।
लिज़ी। यह रही तुम।
क्या तुम एक जिन्न में बदल सकती हो, पलकें झपकाकर मुझे हमेशा के लिए थाओ से छुपा दो?
-रुको, सच में? -किसे पता था वह इतनी नकचढ़ी है?
उसने मुझे तीन घंटे तक एक ग्लैडिएटर योद्धा की तरह पोज़ करवाया
ताकि वह पेपर क्लिप वाली आकृतियाँ एकदम सही से बना सके।
मेरे पैर अब भी सुन्न पड़े हैं।
वे आ गए।
प्रिंसेस बहुत प्यारी है।
वह इस हफ़्ते हर रात मेरी बाँहों में सोई है।
और तुम्हें एकदम पक्का यक़ीन है कि तुम्हें उसके नियमों से कोई दिक़्क़त नहीं है?
अगर मैं एक दिन में सौ पुश-अप कर सकती हूँ,
तो मैं कुत्ते को सौ बार ब्रश करना भी संभाल सकती हूँ।
यह अभ्यास के बाद आराम करने का मेरा नया तरीका है।
मैं कार की डिक्की खोलती हूँ।
अरे, चार्ल्स।
मुझे तुम पर गर्व है। मतलब,
तुमने अकेले प्रिंसेस का ध्यान रखा, और उसके लिए घर ढूँढा।
और मुझे उसके लिए किनारे भी नहीं काटने पड़े।
कुछ नहीं।
एलेन माइल्स की स्कॉलैस्टिक पुस्तक श्रृंखला पपी प्लेस पर आधारित
उपशीर्षक अनुवादक: मीनू